    ประกาศองค์การบริหารส่วนตำบลป่าพะยอม
เรื่อง    สอบราคาจ้างโครงการก่อสร้างประปาชนิดหอถังสูง (รูปทรงถ้วยแชมเปญ)  
บริเวณบ้านทุ่งไคร หมู่ที่  ๕ ตำบลป่าพะยอม  อำเภอป่าพะยอม  จังหวัดพัทลุง
------------------------------------------
                ด้วยองค์การบริหารส่วนตำบลป่าพะยอม  มีความประสงค์ดำเนินการสอบราคาจ้างโครงการก่อสร้างประปาชนิดหอถังสูง ขนาด ๒๐ ลูกบาศก์เมตร (รูปทรงถ้วยแชมเปญ)  จำนวน ๑ จุด บริเวณบ้านทุ่งไคร หมู่ที่ ๕  ตำบลป่าพะยอม รายละเอียดตามแบบแปลนที่องค์การบริหารส่วนตำบลป่าพะยอมกำหนด พร้อมติดตั้ง                   ป้ายประชาสัมพันธ์โครงการ จำนวน ๑ ป้าย ตั้งจ่ายจากเงินอุดหนุนทั่วไป งบประมาณ ๔๕๗,๐๐๐ บาท (-สี่แสน              ห้าหมื่นเจ็ดพันบาทถ้วน-) โดยกำหนดราคากลาง เป็นเงิน ๔๕๐,๐๐๐ บาท (-สี่แสนห้าหมื่นบาทถ้วน-)  

     ผู้มีสิทธิ์เสนอราคาจะต้องมีคุณสมบัติดังนี้
๑.   เป็นบุคคลธรรมดาหรือนิติบุคคล  ผู้ที่มีอาชีพรับจ้างสอบราคาดังกล่าว


๒.  ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการหรือของหน่วยการบริหารราชการส่วนท้องถิ่น  และได้แจ้งเวียนชื่อแล้ว


๓.  มีผลงานก่อสร้างในประเภทเดียวกันกับงานที่ประกาศสอบราคาจ้างไม่น้อยกว่า   ๒๒๕,๐๐๐.-  บาท และเป็นสัญญาโดยตรงกับส่วนราชการหน่วยงานตามกฎหมาย ว่าด้วยระเบียบบริหารราชการส่วนท้องถิ่น หน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น รัฐวิสาหกิจ หรือหน่วยงานเอกชนที่ผู้ว่าจ้างเชื่อถือ ในสัญญาเดียวกัน


๔.  ไม่เป็นผู้ได้รับเอกสารสิทธิหรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคา  ได้มีคำสั่งให้สละสิทธิ์ความคุ้มกันเช่นว่านั้น


๕.  ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลป่าพะยอม ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาครั้งนี้
     กำหนดดูสถานที่ก่อสร้างและรับฟังคำชี้แจงรายละเอียดเพิ่มเติม  ในวันที่ ๑๑ มีนาคม ๒๕๕๔ เวลา ๑๐.๐๐ – ๑๑.๐๐ น. ณ สำนักงานองค์การบริหารส่วนตำบลป่าพะยอม ผู้ใดไม่มารับฟังคำชี้แจงรายละเอียดและลงลายมือชื่อไว้เป็นหลักฐาน ไม่มีสิทธิ์โต้แย้งรายละเอียดใด ๆ ทุกกรณี

       กำหนดยื่นซองสอบราคา ระหว่างวันที่  ๓ มีนาคม ๒๕๕๔ – ๑๖ มีนาคม ๒๕๕๔  ในวันและเวลาราชการ ณ สำนักงานองค์การบริหารส่วนตำบลป่าพะยอม และในวันที่ ๑๗ มีนาคม ๒๕๕๔ ระหว่างเวลา ๐๙.๐๐–๑๐.๐๐น. ณ ศูนย์รวมข้อมูลข่าวสารการซื้อหรือการจ้างของหน่วยงานท้องถิ่นระดับอำเภอ (ที่ว่าการอำเภอป่าพะยอม จังหวัดพัทลุง) และกำหนดเปิดซองสอบราคา ในวันที่ ๑๘ มีนาคม ๒๕๕๔ ตั้งแต่เวลา ๑๐.๐๐ น. เป็นต้นไป ณ ศูนย์ข้อมูลข่าวสารการซื้อหรือการจ้างของหน่วยงานท้องถิ่นระดับอำเภอ (ที่ว่าการอำเภอป่าพะยอม) จังหวัดพัทลุง. 
/ผู้สนใจติดต่อ...
- ๒ -

      ผู้สนใจติดต่อขอซื้อเอกสารสอบราคาชุดละ ๒,๕๐๐.- บาท (-สองพันห้าร้อยบาทถ้วน-) ได้ที่ ส่วนการคลัง สำนักงานองค์การบริหารส่วนตำบลป่าพะยอม อำเภอป่าพะยอม จังหวัดพัทลุง ระหว่างวันที่ ๓ มีนาคม  ๒๕๕๔ –          ๑๖ มีนาคม  ๒๕๕๔ หรือสอบถามทางโทรศัพท์หมายเลข ๐–๗๔๖๒– ๔๔๔๔ ต่อ ๑๖ ในวันและเวลาราชการหรือ  www.paphayom.go.th  



ประกาศ  ณ  วันที่  ๓  เดือนมีนาคม  พ.ศ.๒๕๕๔       





             (ลงชื่อ)         





                          (นายสนิท    คงแก้ว)

                                                    ปลัดองค์การบริหารส่วนตำบล รักษาราชการแทน
    นายกองค์การบริหารส่วนตำบลป่าพะยอม
